**Projektas**

PATVIRTINTA

Lietuvos Respublikos susisiekimo ministro

201 m. d. įsakymu Nr.

|  |
| --- |
| **2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS** |
| **6** **PRIORITETO** „**DARNaus transporto, pagrindinių tinklų infrastruktūros plėtra**“ |
|  |
| **06.2.1-TID-V-509 PRIEMONĖS** **„EISMO SAUGOS PRIEMONIŲ DIEGIMAS IR NEIGIAMO POVEIKIO APLINKAI MAŽINIMAS geležinkeliuose“ PROJEKTŲ FINANSAVIMO SĄLYGŲ APRAŠAS NR. 1** |

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 6 prioriteto „Darnaus transporto, pagrindinių tinklų infrastruktūros plėtra“ 06.2.1-TID-V-509 priemonės „Eismo saugos priemonių diegimas ir neigiamo poveikio aplinkai mažinimas geležinkeliuose“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 6 prioriteto „Darnaus transporto, pagrindinių tinklų infrastruktūros plėtra“ 06.2.1-TID-V-509 priemonės „Eismo saugos priemonių diegimas ir neigiamo poveikio aplinkai mažinimas geležinkeliuose“ (toliau – Priemonė) finansuojamas veiklas, taip pat institucijos, atliekančios paraiškų vertinimą, atranką ir iš Europos Sąjungos struktūrinių fondų lėšų bendrai finansuojamų projektų (toliau – projektas) įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos \_\_\_\_\_\_\_\_\_\_\_ ministro \_\_\_\_\_m. \_\_\_\_\_\_\_\_\_\_ d. įsakymu Nr. \_\_\_\_\_\_\_\_\_\_\_ „Dėl \_\_\_\_\_\_\_\_\_\_\_\_\_\_“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. Veiksmų programą.

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Priemonės įgyvendinimą administruoja Lietuvos Respublikos susisiekimo ministerija (toliau – Ministerija) ir Transporto investicijų direkcija (toliau – įgyvendinančioji institucija).

5. Pagal Priemonę teikiamo finansavimo forma – negrąžinamoji subsidija.

6. Projektų atranka pagal Priemonę bus atliekama valstybės projektų planavimo būdu.

7. Pagal Aprašą projektams įgyvendinti numatoma skirti iki 30 844 532 (trisdešimt milijonų aštuonių šimtų keturiasdešimt keturių tūkstančių penkių šimtų trisdešimt dviejų) eurų Europos Sąjungos (toliau – ES) struktūrinių fondų (Europos regioninės plėtros fondo)lėšų.

8. Priemonės tikslas – mažinti transporto poveikį aplinkai, didinti eismo saugą ir saugumą geležinkeliuose.

9. Pagal Aprašą remiamos šios veiklos:

9.1. Eismo saugos ir aplinkos apsaugos priemonių diegimas geležinkeliuose;

9.2. Mobilios geležinkelių infrastruktūros diagnostikos įrangos įsigijimas ir įdiegimas.

10. Pagal Apraše nurodytas remiamas veiklas valstybės projektų sąrašą numatoma sudaryti ­­­­­2015 m. IV ketvirtį.

**II SKYRIUS**

**REIKALAVIMAI PAREIŠKĖJAMS IR PARTNERIAMS**

11. Pagal Aprašą galimi pareiškėjai yra AB ,,Lietuvos geležinkeliai“ ir Valstybinė geležinkelių inspekcija prie Susisiekimo ministerijos, galimi partneriai yra AB ,,Lietuvos geležinkeliai“, Valstybinė geležinkelių inspekcija prie Susisiekimo ministerijos, Lietuvos automobilių kelių direkcija prie Susisiekimo ministerijos ir savivaldybių administracijos.

12. Pareiškėju (projekto vykdytoju) ir partneriu gali būti tik juridiniai asmenys. Pareiškėju (projekto vykdytoju) ir partneriu negali būti juridinių asmenų filialai arba atstovybės*.*

13. Pareiškėjas yra tiesiogiai atsakingas už projekto parengimą, įgyvendinimą ir rezultatus nepriklausomai nuo to, ar pareiškėjas projektą įgyvendina vienas ar kartu su partneriu.

**III SKYRIUS**

**PROJEKTAMS TAIKOMI REIKALAVIMAI**

14. Projektas turi atitikti Projektų taisyklių 10 skirsnyje nustatytus bendruosius reikalavimus.

15. Projektas turi atitikti šiuos specialiuosius projektų atrankos kriterijus:

15.1. Projektas turi atitikti Nacionalinės susisiekimo plėtros 2014–2022 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1253 „Dėl Nacionalinės susisiekimo plėtros 2014–2022 metų programos patvirtinimo“ (Lietuvos Respublikos Vyriausybės 2014 m. gruodžio 15 d. nutarimo Nr. 1443 redakcija), 4 tikslo ,,Padidinti energijos vartojimo transporte efektyvumą ir sumažinti neigiamą poveikį aplinkai“ 5 uždavinį „Mažinti transporto sistemos skleidžiamo triukšmo neigiamą poveikį – modernizuoti ir tobulinti valstybinės reikšmės automobilių kelių ir valstybinės reikšmės geležinkelių tinklo infrastruktūrą pagal parengtus strateginius triukšmo žemėlapius ir triukšmo prevencijos planus“ arba 5 tikslo ,,Didinti eismo saugą ir saugumą“ 2 uždavinį ,,Didinti eismo saugą ir saugumą, tobulinti eismo valdymą diegiant ITS ir kitas inovacijas“;

15.2. Projektas turi atitikti Nacionalinės susisiekimo plėtros 2014–2022 metų programos įgyvendinimo 2014–2016 metų veiksmų planą, patvirtintą Lietuvos Respublikos susisiekimo ministro 2014 m. gruodžio 23 d. įsakymu Nr. 3-535 ,,Dėl Nacionalinės susisiekimo plėtros 2014–2020 metų programos įgyvendinimo 2014–2016 metų veiksmų plano patvirtinimo“.

16. Pagal šį Aprašą nefinansuojami didelės apimties projektai.

17. Teikiamų pagal Aprašą projektų įgyvendinimo trukmė turi būti ne ilgesnė kaip 36 mėnesiai nuo projekto sutarties pasirašymo dienos. Projektų veiklos turi būti baigtos ne vėliau nei 2023 m. spalio 1 d.

18. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto vykdymo laikotarpis gali būti pratęstas Projektų taisyklių nustatyta tvarka.

19*.* Projekto veiklos turi būti vykdomos Lietuvos Respublikoje.

20. Projektu turi būti siekiama bent vieno produkto tipo rodiklio ir bent vieno rezultato tipo rodiklio iš išvardytų stebėsenos rodiklių, kurių skaičiavimo aprašai patvirtinti Lietuvos Respublikos finansų ministro 2014 m. gruodžio 30 d. įsakymu Nr. 1K-449 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (Lietuvos Respublikos finansų ministro 2015 m. balandžio 17 d. įsakymo Nr. 1K-139 redakcija) ir Lietuvos Respublikos susisiekimo ministro \_\_\_\_ m. \_\_\_\_\_\_\_\_\_\_\_ d. įsakymu Nr. \_\_\_\_\_ „Dėl\_“ ir paskelbti\_\_\_\_\_\_\_\_\_\_\_\_\_\_\_:

20.1. rezultato tipo rodiklis „Vidutinis keleivinio traukinio greitis rekonstruotuose ir atnaujintuose ne TEN-T tinklo geležinkelių ruožuose“, kodas R.S.340;

20.2. rezultato tipo rodiklis „Eismo įvykių, įvykusių, dėl teisės aktų reikalavimų neatitinkančios geležinkelių infrastruktūros, skaičius“, kodas R.N.507;

20.3. rezultato tipo rodiklis ,,Žmonių, patyrusių geležinkelių aplinkos triukšmo sumažėjimą, skaičius“, kodas R.N.508;

20.4. produkto tipo rodiklis „Įdiegtos saugų eismą gerinančios ir aplinkosaugos priemonės“, kodas P.S.342;

20.5. produkto tipo rodiklis ,,Įsigyti mobilios geležinkelių infrastruktūros diagnostikos įrangos komplektai“, kodas P.N.504.

21. Projekto parengtumui taikomi šie reikalavimai:

21.1. Pareiškėjas turi būti įvykdęs bent vienos projekto pagrindinės veiklos (Aprašo 9 punkte nurodytos projekto veiklos) viešųjų pirkimų procedūras ir jos viešųjų pirkimų dokumentus suderinęs su įgyvendinančiąja institucija iki paraiškos pateikimo. Iki paraiškos pateikimo neturi būti nesibaigusių teisminių ginčų (jei tokių buvo), vykdomuose projekto pagrindinės veiklos viešųjų pirkimų procesuose. Pareiškėjas po projekto sutarties pasirašymo turi Projektų taisyklių 466 punkte nustatyta tvarka įgyvendinančiajai institucijai pateikti Aprašo 3 priede nustatytos formos projekto viešųjų pirkimų grafiką. Jeigu projektą įgyvendinant planuojama pasirašyti kelias viešųjų pirkimų sutartis, pareiškėjas turi užtikrinti nepertraukiamą projekto įgyvendinimo eigą: pirmoji viešųjų pirkimų rangos sutartis turi būti sudaryta ir suderinta su įgyvendinančiąja institucija iki paraiškos pateikimo, o paskesnės viešųjų pirkimų sutarties sudarymo data negali būti vėlesnė nei prieš tai sudarytos viešųjų pirkimų sutarties darbų atlikimo termino pabaigos data.

21.2. Iki paraiškos pateikimo turi būti teisės aktų nustatyta tvarka parengta projektui įgyvendinti reikiama dokumentacija: patvirtintas statinio projektas, statinio projekto ekspertizės aktas su išvada, kad projektą galima tvirtinti, poveikio aplinkai vertinimas, įskaitant „Natura 2000“ (jeigu reikia), statybą leidžiantis dokumentas. Geležinkelių sistemos patobulinimo projektams –paskelbtosios ir (ar) paskirtosios įstaigos išduotas tarpinės struktūrinio posistemio patikros sertifikatas, vertinimo įstaigos išduota saugos vertinimo ataskaita, parengta vadovaujantis 2009 m. balandžio 24 d. Komisijos reglamentu (EB) Nr. 352/2009 (jeigu pavojaus analizę ir įvertinimą atlikti privaloma). Atskirais atvejais galimas viešųjų pirkimų vykdymas pagal FIDIC (Geltonoji knyga).

22. Negali būti numatyti projekto apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

23. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

24. Pagal šį Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, neteikiama.

25. Geležinkelių infrastruktūros, energijos, kontrolės, valdymo ir signalizacijos struktūrinių posistemių projektams turi būti taikomi atitinkamos techninės sąveikos specifikacijos reikalavimai.

26. Rekomenduojama vykdant pagrindinių veiklų viešųjų pirkimų procedūras (jei jos dar nebaigtos) stebėtojo teisėmis į Viešųjų pirkimų komisijas ir Pretenzijų nagrinėjimo komisijas įtraukti Ministerijos deleguotą atstovą.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO**

27. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams, kurios paskelbtos svetainėje www.esinvesticijos.lt, išdėstytus projekto išlaidoms taikomus reikalavimus.

28. Didžiausia galima projekto finansuojamoji dalis 85 proc. Pareiškėjas ir (arba) partneris privalo prisidėti prie projekto finansavimo ne mažiau nei 15 proc. visų tinkamų finansuoti projekto išlaidų.

29. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

30. Pagal šį Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų katego-rijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Tinkama finansuoti (jei neviršija 5 procentų visų tinkamų finansuoti projekto išlaidų), išskyrus žemės nuomos išlaidas. |
| **2.** | **Nekilnojamasis turtas** | Netinkama finansuoti. |
| **3.** | **Statyba, rekonstravimas, remontas ir kiti darbai** | Tinkama finansuoti, išskyrus paprastojo ir kapitalinio remonto išlaidas. |
| **4.** | **Įranga, įrenginiai ir kitas turtas** | Tinkama finansuoti, išskyrus:   1. įrangos, įrenginių ir kito turto lizingo (finansinės nuomos) išlaidas; 2. įrangos, įrenginių ir kito turto atsarginių / pakaitinių dalių įsigijimo išlaidas. |
| **5.** | **Projekto vykdymas** | Netinkama finansuoti. |
| **6.** | **Informavimas apie projektą** | Tinkama finansuoti. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Netinkama finansuoti. |

31. Pajamoms iš projekto veiklų, gautoms projekto įgyvendinimo metu ir projekto tęstinumo laikotarpiu, taikomi reikalavimai nustatyti Projektų taisyklių 36 skirsnyje.

32. Pareiškėjas arba partneris privalo savo lėšomis sumokėti statybos darbų išlaidas, susijusias su inžineriniais tinklais, kaip tai apibrėžta Lietuvos Respublikos statybos įstatyme, išskyrus kai inžineriniai tinklai patikėjimo teise ar nuosavybės teise priklauso pareiškėjui ir (arba) partneriui yra būtini statiniuose vykstantiems technologiniams procesams ir technologinių įrenginių normaliam darbui užtikrinti;

33. Naudojamo ilgalaikio turto nusidėvėjimo (amortizacijos) sąnaudos yra netinkamos finansuoti.

34. Darbo užmokesčio išlaidos nėra tinkamos finansuoti.

35. Nepiniginis projekto vykdytojo ir (arba) partnerio įnašas laikomas netinkamomis finansuoti išlaidomis.

36. Netinkamomis finansuoti išlaidomis laikomos visos išlaidos, kurios patirtos įgyvendinant patobulintų geležinkelių sistemos struktūrinių posistemių projektus, kai projektavimo ar statybos metu buvo nesilaikoma atitinkamų techninės sąveikos specifikacijų reikalavimų ir Valstybinė geležinkelių inspekcija prie Susisiekimo ministerijos neišdavė leidimo pradėti naudoti patobulintą geležinkelių sistemos struktūrinį posistemį Lietuvos Respublikoje.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

37. Galimas pareiškėjas iki 2015 m. \_\_\_\_\_\_\_\_ d. \_\_ val. turi Ministerijai pateikti projektinį pasiūlymą įtraukti projektą į valstybės projektų sąrašą (toliau – projektinis pasiūlymas) pagal formą, nustatytą Aprašo 2 priede. Kartu su projektiniu pasiūlymu galimas pareiškėjas turi pateikti:

37.1. investicijų projektą, parengtą vadovaujantis Investicijų projektų, kuriems siekiama gauti finansavimą iš ES struktūrinės paramos ir valstybės biudžeto lėšų, rengimo metodika Nr. 1, skelbiama ES struktūrinių fondų svetainėje www.esinvesticijos.lt;

37.2. projekto įgyvendinimo alternatyvų palyginimą, parengtą vadovaujantis Optimalios projekto įgyvendinimo alternatyvos pasirinkimo kokybės vertinimo metodika, skelbiama ES struktūrinių fondų svetainėje www.esinvesticijos.lt.

38. Ministerija įvertinusi projektinį pasiūlymą, priims sprendimą dėl valstybės projektų sąrašo sudarymo. Į valstybės projektų sąrašą gali būti įtrauktas tik Projektų taisyklių 37 punkte nustatytus reikalavimus atitinkantis projektas. Pareiškėjas, kurio projektas įtrauktas į valstybės projektų sąrašą, įgis teisę teikti įgyvendinančiajai institucijai paraišką finansuoti projektą.

39. Siekdamas gauti finansavimą pareiškėjas turi užpildyti paraišką, kurios forma nustatyta Projektų taisyklių 3 priede ir skelbiama ES struktūrinių fondų svetainėje www.esinvesticijos.lt.

40. Jei vadovaujančioji institucija laikinai neužtikrina DMS funkcinių galimybių ir dėl to pareiškėjai negali pateikti paraiškos ar jos priedų paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienomis ir (arba) sudaro galimybę paraiškas ar jų priedus pateikti kitu būdu bei apie tai paskelbia Projektų taisyklių 82 punkte nustatyta tvarka.

41. Kartu su paraiška pareiškėjas turi pateikti šiuos priedus:

41.1. kiekvieno partnerio (-ų) deklaraciją (-as), jeigu projektas įgyvendinamas kartus su partneriu (-iais);

41.2. pirkimo ir (arba) importo pridėtinės vertės mokesčio tinkamumo finansuoti ES fondų ir (arba) Lietuvos Respublikos biudžeto lėšomis klausimyną;

41.3. informaciją apie projektui taikomus aplinkos apsaugos reikalavimus;

41.4. informaciją apie iš ES struktūrinių fondų lėšų bendrai finansuojamų projektų gaunamas pajamas;

41.5. informaciją apie pareiškėjui (partneriui) suteiktą valstybės pagalbą (išskyrus *de minimis*);

41.6. projektui įgyvendinti reikalingus statybą leidžiančius dokumentus;

41.7. bent vienos projekto pagrindinės veiklos viešųjų pirkimų sutarties kopiją ir kitus šių viešųjų pirkimų dokumentus (įskaitant ir pasiūlymų vertinimo ataskaitą) suderintus su įgyvendinančiąja institucija; projekto viešųjų pirkimų planą, suderintą su įgyvendinančiąja institucija. Jei pareiškėjas jau yra pateikęs įgyvendinančiajai institucijai dokumentus ar jų dalį anksčiau, tai pakartotinai gali neteikti, bet privalo nurodyti, kokiu raštu šie dokumentai įgyvendinančiajai institucijai buvo pateikti;

41.8. jeigu projektas įgyvendinamas kartu su partneriu, jungtinės veiklos (partnerystės) sutarties kopiją; jungtinės veiklos (partnerystės) sutartį pasirašo pareiškėjas ir partneris (-iai); po paraiškos pateikimo jungtinės veiklos (partnerystės) sutartį galima keisti tik suderinus su įgyvendinančiąja institucija; po projekto paraiškos vertinimo ataskaitos pateikimo Ministerijai jungtinės veiklos (partnerystės) sutartis gali būti keičiama tik tuo atveju, jei pakeitimai neturi esminės įtakos paraiškos vertinimo išvadoms ir neprieštarauja Aprašo nuostatoms; pakeitimai turi būti įforminami kaip susitarimas pakeisti jungtinės veiklos (partnerystės) sutartį; jungtinės veiklos (partnerystės) sutartyje įsipareigojama laikytis pagrindinių geros partnerystės praktikos taisyklių:

41.8.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

41.8.2. projekto įgyvendinimo metu projekto vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

41.8.3. projekto vykdytojas visiems partneriams privalo persiųsti visų įgyvendinančiajai institucijai teikiamų ataskaitų kopijas;

41.8.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į įgyvendinančiąją instituciją pirmiausia turi būti raštu suderinti su partneriais;

41.8.5. prieš teikdamas paraišką iki valstybės projektų sąraše nustatytos datos pareiškėjas susitaria su visais partneriais dėl projekto metu sukurtų produktų, nupirkto ar sukurto turto ir atliktų darbų nuosavybės teisių pasiskirstymo;

41.9. nustatyta tvarka parengtą projektui įgyvendinti reikiamą dokumentaciją: patvirtintą statinio projektą, poveikio aplinkai vertinimą, įskaitant „Natura 2000“ (jei reikia), statinio projekto ekspertizės aktą su išvada, kad projektą galima tvirtinti;

41.10. geležinkelių sistemos struktūrinių posistemių patobulinimo projektams – paskelbtosios ir (ar) paskirtosios įstaigos išduotą tarpinės struktūrinio posistemio patikros sertifikatą, vertinimo įstaigos išduotą saugos vertinimo ataskaitą, parengtą vadovaujantis 2009 m. balandžio 24 d. Komisijos reglamentu (EB) Nr. 352/2009 (jeigu pavojaus analizę ir įvertinimą atlikti privaloma);

41.11. kai teikiama paraiška geležinkelių sistemos energijos, kontrolės, valdymo ir signalizacijos struktūrinių posistemių patobulinimo projektams ir taikomos Tarptautinės inžinierių konsultantų federacijos FIDIC geltonojoje knygoje ,,Rangovo projektuojamų statybos ir inžinerinių darbų, elektros ir mechanikos įrenginių projektavimo ir statybos bei įrangos sutarties sąlygos“ nurodytos sąlygos, tokiu atveju negalioja 42.6 ir 42.9 papunkčiuose numatyti reikalavimai – vietoj jų pareiškėjas privalo pateikti techninę užduotį;

41.12. pažymą, kad pareiškėjas ir (arba) partneris prisidės tam tikra lėšų suma projekto tinkamoms išlaidoms apmokėti, o taip pat apmokės visas vertinant projekto paraišką ir projekto įgyvendinimo metu nustatytas netinkamas finansuoti išlaidas;

41.13. patvirtintą pareiškėjo (partnerio) įstatų (nuostatų ir (ar) statuto) kopiją;

41.14. pareiškėjo ir partnerio (-ių) (jei partneris (-iai) finansiškai prisideda prie projekto veiklų įgyvendinimo) darbuotojų, atsakingų už projekto įgyvendinimą (projekto vadovo ir projekto finansininko), gyvenimo aprašymus (CV). Juose turi būti įrašyta darbuotojo vardas, pavardė, gimimo data, pilietybė, aprašytas išsilavinimas, darbo patirtis, įgūdžiai, kalbų mokėjimas bei kita naudinga informacija;

41.15. pareiškėjo ir partnerio (-ių) (jei partneris (-iai) finansiškai prisideda prie projekto veiklų įgyvendinimo) darbuotojų, atsakingų už projekto įgyvendinimą, paskyrimo projekto vadovu ir projekto finansininku įsakymo (ų) kopijas;

41.16. dokumentą, liudijantį, kad pareiškėjas ir/arba partneris įvykdė įsipareigojimus Valstybinei mokesčių inspekcijai prie Lietuvos Respublikos finansų ministerijos, susijusius su mokesčių mokėjimu (dokumentas ne ankstesnis kaip 14 dienų iki paraiškos pateikimo) (netaikoma savivaldybių administracijoms ir Lietuvos automobilių kelių direkcijai prie Susisiekimo ministerijos).

42. Visi Aprašo 41 punkte nurodyti priedai turi būti teikiami per DMS arba raštu, jei neužtikrinamos DMS funkcinės galimybės. Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos. Paraiškos pateikimo data ir laikas nustatomi pagal paskutinio pateikto priedo pateikimo datą ir laiką.

43. Paraiškų pateikimo paskutinė diena nustatoma valstybės projektų sąraše.

44. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus nurodoma įgyvendinančiosios institucijos siunčiamame kvietime teikti paraiškas pagal valstybės projektų sąrašą.

45. Paraiška teikiama įgyvendinančiajai institucijai per DMS iki valstybės projektų sąraše nustatyto paraiškos pateikimo termino pabaigos (iki paskutinės kvietime nurodytos dienos 24:00 val.). Jei neužtikrinamos DMS funkcinės galimybės, paraiška teikiama įgyvendinančiajai institucijai kvietime nurodytu adresu iki kvietime nurodyto paraiškų priėmimo laiko pabaigos. Pareiškėjui praleidus valstybės projektų sąraše paraiškos pateikimui nustatytą terminą, sprendimą dėl paraiškos priėmimo, atsižvelgdama į termino praleidimo priežastis, suderinusi su Ministerija, priima įgyvendinančioji institucija.

46. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede „Tinkamumo finansuoti vertinimo lentelė“ nustatytus reikalavimus.

47. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

48. Paraiška vertinama ne ilgiau kaip 60 dienų nuo paraiškos gavimo dienos.

49. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių tinkamų išlaidų suma didesnė, nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą įgyvendinančioji institucija informuoja pareiškėjus per DMS arba raštu, jei neužtikrinamos DMS funkcinės galimybės.

50. Paraiška atmetama dėl priežasčių, nustatytų Projektų taisyklių 14–15 skirsniuose, juose nustatyta tvarka. Apie paraiškos atmetimą pareiškėjas informuojamas per DMS arba raštu per 3 darbo dienas nuo sprendimo dėl paraiškos atmetimo priėmimo dienos.

51. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

52. Sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

53. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS arba raštu, jei neužtikrinamos DMS funkcinės galimybės pateikia šį sprendimą pareiškėjui.

54. Pagal Aprašą finansuojamiems projektams įgyvendinti bus sudaromos dvišalės sutartys.

55. Įgyvendinančioji institucija Projektų taisyklių 18 skirsnyje nustatyta tvarka parengia ir pateikia pareiškėjui projekto sutarties projektą ir nurodo pasiūlymo pasirašyti sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius sutarties, pasiūlymas pasirašyti sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti sutarties pasirašymo terminą.

56. Projekto sutarties originalas gali būti rengiamas ir teikiamas:

56.1. kaip pasirašytas popierinis dokumentas arba

56.2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumentų formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

57. Projektas įgyvendinamas pagal projekto sutartyje, kurios forma nustatyta Projektų taisyklių 4 priede, ir Projektų taisyklėse nustatytus reikalavimus. Projektui taip pat taikomi reikalavimai, nustatyti Apraše.

58. Projektų įgyvendinimo priežiūrai bus sudaromas projektų priežiūros komitetas. Projekto priežiūros komiteto sudėtį tvirtina Ministerija. Projekto priežiūros komiteto sudarymo ir veiklos principai bus nustatyti \_\_\_\_\_\_\_\_\_\_\_\_\_\_\_ .

59. Projekto vykdytojas privalo užtikrinti, kad visi su projekto įgyvendinimu susiję viešieji pirkimai būtų vykdomi vadovaujantis Lietuvos Respublikos viešųjų pirkimų įstatymu, Viešųjų pirkimų tarnybos taisyklėmis, konkurso sąlygomis, parengta vadovaujantis Viešųjų pirkimų tarnybos prie Lietuvos Respublikos Vyriausybės direktoriaus 2003 m. gruodžio 31 d. įsakymu Nr. 1S-121 „Dėl standartinių pirkimo dokumentų patvirtinimo“. Statybos darbų projekto įgyvendinimas vykdomas vadovaujantis Lietuvos Respublikos statybos įstatymu, poįstatyminiais aktais bei Statybos techninių reglamentų reikalavimais, o sutartys parengtos vadovaujantis FIDIC (Tarptautinė inžinierių konsultantų federacija) nustatytomis rekomendacijomis bei Viešųjų pirkimų tarnybos direktoriaus 2007 m. gruodžio 29 d. įsakymu Nr. 1S-76 „Dėl prekių ir paslaugų viešojo pirkimo–pardavimo sutarčių standartinių sąlygų taikymo rekomendacijų ir prekių ir paslaugų viešojo pirkimo–pardavimo sutarčių standartinių sąlygų patvirtinimo“ patvirtintomis prekių ir paslaugų pirkimo-pardavimo sutarčių formomis, kai perkamos prekės ar paslaugos.

60. Jei projekte dalyvauja rangovas, projekto vykdytojas turi įpareigoti rangovą savo lėšomis apdrausti turtą, t. y. visi su statomu, montuojamu, rekonstruojamu, griaunamu ir pan. statiniu ir/ar įrenginiu susiję statybos, montavimo, rekonstrukcijos, griovimo ir panašūs darbai ir statybos darbams vykdyti į draudimo vietą pristatyti statybos produktai, medžiagos ir montuotini įrenginiai, kuriam sukurti įgyvendinant projektą buvo naudotas projektui skirtas finansavimas, statybos rizikų draudimu, nuo kurių draudžia draudimo bendrovė, ne trumpesniam kaip rangos darbų įgyvendinimo laikotarpiui. Projekto vykdytojo ir rangovo sutartyje turi būti nustatyta, kad įvykus draudžiamajam įvykiui, dėl kurio turtas, nurodytas šiame punkte, yra sunaikinamas ar sugadinamas, rangovas privalo atlikti visus darbus, kad atkurtų iki draudžiamojo įvykio buvusį turtą.

61. Geležinkelių infrastruktūros, energijos, kontrolės, valdymo ir signalizacijos posistemių projektai yra laikomi įgyvendinti, kai Valstybinė geležinkelių inspekcija prie Susisiekimo ministerijos išduoda leidimą pradėti naudoti patobulintą struktūrinį posistemį Lietuvos Respublikoje. Šis reikalavimas galioja tiems geležinkelių infrastruktūros, energijos, kontrolės, valdymo ir signalizacijos posistemių projektams, kuriems pagal galiojančius teisės aktus yra būtinas Valstybinės geležinkelių inspekcijos prie Susisiekimo ministerijos leidimas pradėti naudoti patobulintą struktūrinį posistemį Lietuvos Respublikoje.

**VII SKYRIUS**

**APRAŠO KEITIMO TVARKA**

62. Aprašo keitimo tvarka nustatyta Projektų taisyklių 11 skirsnyje.

63. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.